ΠΕΡΙΕΧΟΜΕΝΑ
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
Καταστατικά
Ανακοίνωση καταχώρισης στο Γενικό Εμπορικό Μητρώο της τροποποίησης και κωδικοποί-
ησης του καταστατικού της Εταιρείας Περιορισμένης Ευθύνης με την επωνυμία «ADVANCED
AESTHETICS (ΑΝΤΒΑΝΣΤ ΕΣΤΕΤΙΚΣ) - ΙΔΙΩΤΙΚΟ
ΙΑΤΡΕΙΟ ΠΑΡΟΧΗΣ ΥΠΗΡΕΣΙΩΝ ΠΛΑΣΤΙΚΗΣ ΧΕΙΡΟΥΡΓΙΚΗΣ - ΙΑΤΡΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ» και δ.τ. «ADVANCED AESTHETICS
Ε.Π.Ε.», μετατροπή της σε Μονοπρόσωπη Ε.Π.Ε.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «IONIAN ΓΚΟΥΣΤΟ ΝΤΙΒΕΛΟΠΜΕΝΤ (IONIAN GUSTO DEVELOPMENT)
ΕΜΠΟΡΙΚΗ, ΤΟΥΡΙΣΤΙΚΗ, ΤΕΧΝΙΚΗ, ΚΑΤΑΣΚΕΥΑΣΤΙΚΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και
δ.τ. «IONIAN GUSTO DEVELOPMENT Ε.Π.Ε.», μετατροπή της σε Μονοπρόσωπη Ε.Π.Ε.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ΜΑΡΙΑ
ΜΙΧΟΠΟΥΛΟΥ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ΘΕΟΦΑΝΗΣ Γ. ΤΖΑΒΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ
ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «HOST ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΕΠΕ».
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «DigiConsult - ΣΥΜΒΟΥΛΟΙ ΕΠΙΧΕΙΡΗΜΑΤΙΚΗΣ ΚΑΙ ΤΕΧΝΟΛΟΓΙΚΗΣ
ΑΝΑΠΤΥΞΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «DigiConsult Μ.Ε.Π.Ε.», μετατροπή
της σε μονοπρόσωπη Ε.Π.Ε.
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «Ι. ΣΟΥΛΑΝΤΙΚΑΣ ΚΑΙ
ΣΙΑ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ».
ΕΤΑΙΡΕΙΕΣ ΠΕΡΙΟΡΙΣΜΕΝΗΣ ΕΥΘΥΝΗΣ
ΚΑΤΑΣΤΑΤΙΚΑ
(1)
Ανακοίνωση κ αταχώρισης στο Γενικό Εμπορικό Μητρώο της τροποποίησης και κωδικοποί-
ησης του καταστατικού της Εταιρείας Περιορισμένης Ευθύνης με την επωνυμία «ADVANCED
AESTHETICS (ΑΝΤΒΑΝΣΤ ΕΣΤΕΤΙΚΣ) - ΙΔΙΩΤΙΚΟ ΙΑΤΡΕΙΟ ΠΑΡΟΧΗΣ ΥΠΗΡΕΣΙΩΝ ΠΛΑΣΤΙΚΗΣ
ΧΕΙΡΟΥΡΓΙΚΗΣ - ΙΑΤΡΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «ADVANCED AESTHETICS
Ε.Π.Ε.», μετατροπή της σε Μονοπρόσωπη Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 16/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με κωδικό αριθμό καταχώρισης
136418, η υπ’ αριθμ. 9702 - 25/11/2013 πράξη της Συμβολαιογράφου Αθηνών ΙΩΑΝΝΑΣ ΔΗΜΗΤΡΙΟΥ ΑΛΕ-
ΞΑΝΔΡΗ περί τροποποίησης και κωδικοποίησης του
καταστατικού της Εταιρείας Περιορισμένης Ευθύνης
με την επωνυμία «ADVANCED AESTHETICS (ΑΝΤΒΑΝΣΤ
ΕΣΤΕΤΙΚΣ) - ΙΔΙΩΤΙΚΟ ΙΑΤΡΕΙΟ ΠΑΡΟΧΗΣ ΥΠΗΡΕΣΙΩΝ
ΠΛΑΣΤΙΚΗΣ ΧΕΙΡΟΥΡΓΙΚΗΣ - ΙΑΤΡΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», το διακριτικό τίτλο «ADVANCED
AESTHETICS Ε.Π.Ε.» και αριθμό ΓΕΜΗ 004586701000
σύμφωνα με την οποία:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
9 Μαρτίου 2018
ΤΕΥΧΟΣ ΠΡΑ.Δ.Ι.Τ.
Αρ. Φύλλου 224
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 224/09.03.2018
Α) Οι εταίρος της άνω εταιρείας Αυγουστίνος Ποταμίτης του Χρήστου εκχωρεί, πωλεί, μεταβιβάζει και
παραδίδει τα ανήκοντα σε αυτόν εταιρικά μερίδια κατά
πλήρη κυριότητα, νομή και κατοχή, προς τον αφ' ετέρου
συμβαλλόμενο στο παρόν Ανδρέα Ιωαννίδη του Κωνσταντίνου και αποχωρεί από την εταιρεία.
Επομένως, η εταιρεία καθίσταται μονοπρόσωπη.
Μετά την ως άνω μεταβίβαση, τροποποιήθηκαν τα
εξής άρθρα:
ΕΠΩΝΥΜΙΑ - ΕΔΡΑ - ΣΚΟΠΟΣ - ΔΙΑΡΚΕΙΑ ΤΗΣ ΕΤΑΙΡΕΙΑΣ
Η επωνυμία με την οποία η εταιρεία θα εμφανίζεται
στις συναλλαγές θα είναι «ADVANCED AESTHETICS
(ΑΝΤΒΑΝΣΤ ΕΣΤΕΤΙΚΣ) - ΙΔΙΩΤΙΚΟ ΙΑΤΡΕΙΟ ΠΑΡΟΧΗΣ
ΥΠΗΡΕΣΙΩΝ ΠΛΑΣΤΙΚΗΣ ΧΕΙΡΟΥΡΓΙΚΗΣ ΙΑΤΡΙΚΗ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και
ο διακριτικός τίτλος «ADVANCED AESTHETICS Μ.Ε.Π.Ε.».
Για τις συναλλαγές της εταιρείας με την αλλοδαπή, όλη
η επωνυμία της θα αναγράφεται σε πιστή μετάφραση
στην αγγλική γλώσσα.
ΕΔΡΑ ΤΗΣ ΕΤΑΙΡΕΙΑΣ: ορίζεται ο Δήμος Καλλιθέας Αττικής με διεύθυνση των γραφείων της στην Λεωφόρο
Συγγρού αριθμός 284. Με απόφαση της συνέλευσης
των εταίρων και τροποποίηση του καταστατικού είναι
δυνατή η αλλαγή της έδρας της εταιρείας.
Η εταιρεία μπορεί να ιδρύει και να εγκαθιστά υποκαταστήματα ή αντιπροσωπείες σε οποιαδήποτε πόλη
ή περιοχή της ημεδαπής ή της αλλοδαπής, σύμφωνα
με τα προβλεπόμενα από τον νόμο και ειδικότερα από
το άρθρο 8 παράγραφος 6 του ν. 3190/1955, κατόπιν
αποφάσεως του Μοναδικού Εταίρου της, καθορίζοντας
και τους ειδικότερους όρους ιδρύσεως και λειτουργίας
τους. Η εταιρεία θα δωσιδικεί για τις διαφορές της στα
δικαστήρια της πόλεως των Αθηνών.
ΣΚΟΠΟΣ: Ο σκοπός της εταιρείας είναι αποκλειστικώς
η παροχή υπηρεσιών πρωτοβάθμιας φροντίδας υγείας,
σύμφωνα με τους κανόνες της ιατρικής επιστήμης και
δεοντολογίας και κατά τις διατάξεις του π.δ. 84/2001
περί ιδιωτικών φορέων πρωτοβάθμιας φροντίδας υγείας.
ΔΙΑΡΚΕΙΑ: Η διάρκεια της εταιρείας ορίζεται για τριάντα (30) έτη, αρχομένη από την δημοσίευση της πε-
ριλήψεως του αρχικού καταστατικού στην Εφημερίδα
της Κυβερνήσεως.
ΕΤΑΙΡΙΚΟ ΚΕΦΑΛΑΙΟ - ΕΙΣΦΟΡΕΣ - ΜΕΡΙΔΕΣ ΣΥΜΜΕΤΟΧΗΣ - ΜΕΡΙΔΙΑ: Το εταιρικό κεφάλαιο ορίζεται σε εκα-
τόν ογδόντα χιλιάδες (180.000,00) ευρώ και διαιρείται
σε έξι χιλιάδες (6.000) εταιρικά μερίδια αξίας τριάντα
(30,00) ευρώ έκαστο. Το εταιρικό κεφάλαιο κατατέθηκε
εξ ολοκλήρου από τον μοναδικό εταίρο της εταιρείας,
Ανδρέα Ιωαννίδη, ο οποίος συμμετέχει στην εταιρεία με
μια μερίδα συμμετοχής αποτελούμενη από έξι χιλιάδες
(6.000,00) εταιρικά μερίδια, τα οποία και έχει αναλάβει
και δεν φέρει άλλη ευθύνη πέρα από το ποσό το οποίο
έχει καταβάλει για τον σχηματισμό του εταιρικού κεφαλαίου. Σε περίπτωση εισόδου στην εταιρεία και άλλων
εταίρων, η μερίδα συμμετοχής εκάστου δεν δύναται να
είναι μικρότερη από ένα εταιρικό μερίδιο. Με απόφαση
του Μοναδικού Εταίρου μπορούν να εκδοθούν από την
εταιρεία έγγραφα αποδεικτικά της εταιρικής ιδιότητας
κάθε εταίρου, για ολόκληρη την μερίδα συμμετοχής του,
αλλά στα αποδεικτικά αυτά έγγραφα πρέπει να αναγράφεται με κεφαλαία στοιχεία η φράση «ΑΠΟΔΕΙΞΗ ΜΗ
ΦΕΡΟΥΣΑ ΧΑΡΑΚΤΉΡΑ ΑΞΙΟΓΡΑΦΟΥ».
Σε κάθε έντυπο της εταιρείας πρέπει να αναφέρονται η
επωνυμία της, το εταιρικό κεφάλαιο, το Μητρώο εταιρειών περιορισμένης ευθύνης, στο οποίο έχει καταχωρηθεί
η εταιρεία, καθώς και η έδρα της.
ΔΙΑΧΕΙΡΙΣΗ: Διαχειριστής της εταιρείας μέχρι τη λήξη
της ορίζεται ο εταίρος Ανδρέας Ιωαννίδης του Κώστα
ο οποίος θα εκπροσωπεί και θα έχει την διαχείριση της
εταιρείας. Ο διαχειριστής έχει το δικαίωμα, εάν για οποιοδήποτε λόγο κωλύεται να ασκήσει τα καθήκοντά του,
να διορίζει με συμβολαιογραφικό ή ιδιωτικό έγγραφο
αντικαταστάτη του εταίρο ή τρίτο μη εταίρο, για την διενέργεια συγκεκριμένων πράξεων. Ο διαχειριστής της
εταιρείας, Ανδρέας Ιωαννίδης, ορίζεται και ως επιστημονικός διευθυντής αυτής, ασκώντας όλες τις αντίστοιχες
κατά τον νόμο αρμοδιότητες (π.δ. 84/2001).
Β) Την τροποποίηση με ανάλογη αναπροσαρμογή
όλων των άρθρων του καταστατικού της εταιρείας αυτής, λόγω της μετατροπής της σε Μονοπρόσωπη Εται-
ρεία Περιορισμένης Ευθύνης και την κωδικοποίηση του
καταστατικού της.
Αθήνα, 8 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(2)
Ανακοίνωση κ αταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «IONIAN ΓΚΟΥΣΤΟ ΝΤΙΒΕΛΟΠΜΕΝΤ (IONIAN GUSTO DEVELOPMENT)
ΕΜΠΟΡΙΚΗ, ΤΟΥΡΙΣΤΙΚΗ, ΤΕΧΝΙΚΗ, ΚΑΤΑΣΚΕΥΑΣΤΙΚΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και
δ.τ. «IONIAN GUSTO DEVELOPMENT Ε.Π.Ε.», μετατροπή της σε Μονοπρόσωπη Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 16/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με κωδικό αριθμό καταχώρισης
136235, η υπ’ αριθμ. 2229 - 05/12/2013 πράξη του Συμβολαιογράφου Αθηνών ΘΕΟΔΩΡΟΥ ΒΑΣΙΛΕΙΟΥ ΧΡΟΝΗ
περί τροποποίησης και κωδικοποίησης του καταστατικού της Εταιρείας Περιορισμένης Ευθύνης με την επωνυ-
μία «IONIAN ΓΚΟΥΣΤΟ ΝΤΙΒΕΛΟΠΜΕΝΤ (IONIAN GUSTO
DEVELOPMENT) ΕΜΠΟΡΙΚΗ, ΤΟΥΡΙΣΤΙΚΗ, ΤΕΧΝΙΚΗ, ΚΑΤΑΣΚΕΥΑΣΤΙΚΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», το
διακριτικό τίτλο «IONIAN GUSTO DEVELOPMENT Ε.Π.Ε.»
και αριθμό ΓΕΜΗ 120238101000 σύμφωνα με την οποία:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 224/09.03.2018
Α) Οι εταίρος της άνω εταιρείας Ιωάννης Ανδρέα Μαλεφάκης παραχωρεί, μεταβιβάζει και παραδίδει όλα τα
ανήκοντα σ' αυτόν εταιρικά μερίδια κατά πλήρη κυριότητα, νομή και κατοχή, προς τον έτερο συμβαλλόμενο
στο παρόν Ανδρέα Ιωάννη Μαλεφάκη.
Επομένως, η εταιρεία καθίσταται μονοπρόσωπη.
Μετά την ως άνω μεταβίβαση, τροποποιήθηκαν τα
εξής άρθρα:
«1) Επωνυμία Συνιστάται Μονοπρόσωπη Εταιρεία Περιορισμένης Ευθύνης με την επωνυμία «IONIAN ΓΚΟΥΣ-
ΤΟ ΝΤΙΒΕΛΟΠΜΕΝΤ (IONIAN GUSTO DEVELOPMENT)
ΕΜΠΟΡΙΚΗ, ΤΟΥΡΙΣΤΙΚΗ, ΤΕΧΝΙΚΗ, ΚΑΤΑΣΚΕΥΑΣΤΙΚΗ
ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ»
και τον διακριτικό τίτλο «IONIAN GUSTO DEVELOPMENT
Μ.Ε.Π.Ε.» Για τις σχέσεις της εταιρείας με το εξωτερικό η
εταιρία θα χρησιμοποιεί την επωνυμία και το διακριτικό
της τίτλο σε πιστή μετάφραση ή με λατινικά στοιχεία.
2) Έδρα: Έδρα της εταιρίας ορίζεται ο Δήμος Αλίμου
Αττικής και η διεύθυνση των γραφείων της θα είναι στο
επί της οδού Κοτοπούλη, αριθ.1 και Αθανασίου Διάκου,
αριθ. 14 κείμενο ακίνητο.
Μπορεί όμως η εταιρία με απόφαση του ως άνω εμφανισθέντος να ιδρύει γραφεία, υποκαταστήματα και
πρακτορεία και σε άλλες πόλεις της Ελλάδας ή του εξωτερικού. Η ίδρυση υποκαταστήματος της εταιρίας στην
περιφέρεια άλλου πρωτοδικείου έξω από την έδρα της
υποβάλλεται στη δημοσιότητα που ορίζει ο νόμος.
3) Σκοπός: Σκοπός της εταιρείας θα είναι:
[α] Η παροχή συμβουλευτικών υπηρεσιών σε επιχειρήσεις οποιουδήποτε τύπου, μορφής και αντικειμένου,
ενδεικτικά, βιομηχανικών, εμπορικών, τουριστικών, βιοτεχνικών κ.λπ., με έδρα την Ελλάδα ή το εξωτερικό.
[β] Η εκπόνηση μελετών και αναλύσεων για λογαριασμό των ανωτέρω επιχειρήσεων σχετικά με τη διαμόρ-
φωση και ανάπτυξη της επιχειρηματικής τους στρατηγικής, κυρίως σε ό,τι αφορά θέματα βιωσιμότητας,
ανάλυσης θεσμικού περιβάλλοντος, επιχειρηματικών
στόχων και σχεδίων, ανάπτυξης ανθρωπίνου δυναμικού,
αποτελεσματικής εκμετάλλευσης ανθρωπίνων πόρων
και συστημάτων λειτουργίας.
[γ] Η οικονομική οργάνωση των παραπάνω επιχειρήσεων στους τομείς του προϋπολογισμού, της κοστολό-
γησης, της ταμειακής ρευστότητας και της διαχείρισης
του κεφαλαίου κίνησης.
[δ] Η εκπόνηση μελετών και αναλύσεων για λογαριασμό των ανωτέρω επιχειρήσεων σχετικά με την αναδι-
άρθρωση και την οργάνωση της δομής των κεφαλαίων
τους, την αποτίμηση της τρέχουσας αξίας του ενεργητικού τους, τις εναλλακτικές μορφές χρηματοδότησής
τους.
[ε] Η εκπόνηση μελετών και αναλύσεων για λογαριασμό των ανωτέρω επιχειρήσεων σχετικά με θέμα-
τα συγχωνεύσεων και εξαγορών, η έρευνα, μελέτη και
υπόδειξη καταλλήλων επιχειρηματικών και επενδυτικών
ευκαιριών για τα ανωτέρω πρόσωπα, καθώς και η διαμεσολάβηση στην εξεύρεση τρόπων χρηματοδότησης
για τις εν λόγω επιχειρήσεις.
[στ] Η ίδρυση άλλων εταιρειών οποιουδήποτε τύπου
με σκοπούς όμοιους, συμπληρωματικούς ή απλώς επωφελείς για την επίτευξη των ανωτέρω σκοπών.
[ζ] Η συμμετοχή σε άλλες επιχειρήσεις οι οποίες είτε
υφίστανται, είτε πρόκειται να συσταθούν με σκοπούς
όμοιους, συμπληρωματικούς ή απλώς επωφελείς για την
επίτευξη των ανωτέρω σκοπών.
[η] Η οργάνωση και ανάπτυξη δικτύου συμβούλων
επιχειρήσεων στην Ελλάδα ή το εξωτερικό, αυτοτελώς,
είτε σε συνεργασία με άλλα πρόσωπα ημεδαπά ή αλλοδαπά που πληρούν τις νόμιμες προϋποθέσεις για την
ανάπτυξη τέτοιων δραστηριοτήτων.
[θ] Η ίδρυση γραφείου γενικού ή εσωτερικού Τουρισμού στην Ελλάδα και στο εξωτερικό, προς εκμετάλλευ-
ση των πηγών του εθνικού και ξένου Τουρισμού και της
δημιουργίας πάσης άλλης επιχειρήσεως έχουσα σχέση
με την ανάπτυξη του γενικού τουρισμού.
[ι] Η δημιουργία διαφόρων τόπων και κέντρων παραθερισμού ξένων και εντοπίων ως τουριστικών και σε
συνεργασία με τουριστικές επιχειρήσεις και γραφεία.
[ια] Η ανάπτυξη συμβουλευτικών δραστηριοτήτων και
συναφών εργασιών σχετικά με θέματα αγοραπωλησιών
και εν γένει εκμεταλλεύσεως ακίνητης περιουσίας.
[ιβ] Η διαμεσολάβηση στην επιστημονική παροχή
συμβουλών και υπηρεσιών στις ιδιωτικές και δημόσιες
επιχειρήσεις ή οργανισμούς με στόχο τη βελτίωση της
οργάνωσης και λειτουργίας τους και την αύξηση της παραγωγικότητας και ανταγωνιστικότητάς τους.
[ιγ] Η αγορά, μίσθωση και εκμετάλλευση αγροτικών
εκτάσεων.
[ιδ] Η αγορά και πώληση ακινήτων, η ανέγερση πολυκατοικιών, είτε σε ιδιόκτητα οικόπεδα της εταιρείας, είτε
σε οικόπεδα τρίτων, κατά το σύστημα και τον θεσμό της
αντιπαροχής και η μεταπώλησή τους, είτε αυτουσίως,
είτε κατά το σύστημα της οριζοντίου ιδιοκτησίας.
[ιε] Η μελέτη, κατασκευή, επίβλεψη, συντήρηση και
διαχείριση βιομηχανικών και βιοτεχνικών κτιρίων.
[ιστ] Η μελέτη, εγκατάσταση συστημάτων κλιματισμού
και η μελέτη και επιμέλεια φωτισμού πάσης φύσεως εσωτερικών και εξωτερικών χώρων.
[ιζ] Η αγορά, μίσθωση και η εκμίσθωση ξενοδοχείων,
ενοικιαζόμενων δωματίων και γενικότερα ξενοδοχειακών μονάδων προς εξυπηρέτηση των αναγκών των
πελατών της εταιρείας και η διαχείριση εν γένει τουριστικών καταλυμάτων.
[ιθ] Εισαγωγή και εμπορία οικοδομικών υλικών και
[κ] Γενικό εμπόριο εισαγωγών - εξαγωγών με αντικείμενο κάθε φύσεως υπηρεσίες ή/και προϊόντων.
4)Διάρκεια: Η διάρκεια της εταιρείας ορίζεται σε πενήντα [50] χρόνια από την ημέρα της δημοσίευσης στην
Εφημερίδα της Κυβερνήσεως της ανακοίνωσης για την
καταχώριση στο Γενικό Εμπορικό Μητρώο του ως άνω
καταστατικού της Εταιρείας αυτής συμβολαίου.
Μπορεί όμως με απόφαση του ως άνω εμφανισθέντος,
που λαμβάνεται πριν από τη λήξη της πιο άνω διάρκειας της εταιρείας, να παραταθεί η διάρκεια της εταιρίας,
αφού τηρηθούν οι νόμιμες διατυπώσεις.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 224/09.03.2018
5) Κεφάλαιο: Το κεφάλαιο της εταιρείας ορίζεται σε
δέκα οκτώ χιλιάδες [18.000] ευρώ και διαιρείται σε εξακόσια [600] εταιρικά μερίδια, ονομαστικής αξίας τριά-
ντα [30] ευρώ του, το δε σύνολο των εταιρικών μεριδίων
αποτελεί μία μερίδα συμμετοχής. Η μερίδα συμμετοχής
κάθε εταίρου, εφόσον η εταιρία στο μέλλον παύσει να
είναι μονοπρόσωπη, δεν μπορεί να είναι μικρότερη από
ένα (1) εταιρικό μερίδιο.
Η κάλυψη και καταβολή του εταιρικού κεφαλαίου έγινε
ήδη σε μετρητά στο ταμείο της εταιρείας εξ' ολοκλήρου
από τον ως άνω εμφανισθέντα μοναδικό εταίρο Ανδρέα
Ιωάννη Μαλεφάκη, ο οποίος δήλωσε ρητά ότι ανέλαβε
και τα εξακόσια [600] εταιρικά μερίδια, τα οποία αποτελούν τη μερίδα συμμετοχής του στην εταιρεία. Και
6) Διαχειριστές: Η διαχείριση γενικά των εταιρικών
υποθέσεων και η δικαστική και εξώδικη εκπροσώπηση της εταιρείας ανατίθεται με το παρόν καταστατικό
για όλη τη διάρκεια της εταιρίας, στο μοναδικό εταίρο
Ανδρέα Ιωάννη Μαλεφάκη, ο οποίος ενεργεί για λογαριασμό και στο όνομα της εταιρίας πράξεις διαχείρισης
και διάθεσης, που σε κάθε περίπτωση ανάγονται στους
σκοπούς της εταιρικής επιχείρησης και θα εκπροσωπεί
και δεσμεύει την εταιρεία νόμιμα.
Ο διαχειριστής μπορεί να διορίζει με συμβολαιογραφικό έγγραφο για ορισμένο ή για αόριστο χρόνο, πληρε-
ξούσιό του οποιονδήποτε τρίτο για την ενέργεια όλων ή
μερικών από τις πράξεις που του ανατίθενται με το παρόν καταστατικό και να ανακαλεί αυτόν κατά βούληση.
Β) Την τροποποίηση με ανάλογη αναπροσαρμογή
όλων των άρθρων του καταστατικού της εταιρείας αυτής, λόγω της μετατροπής της σε Μονοπρόσωπη Εται-
ρεία Περιορισμένης Ευθύνης και την κωδικοποίηση το
καταστατικού της.
Αθήνα, 8 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(3)
Ανακοίνωση κ αταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας
Περιορισμένης Ευθύνης με την επωνυμία «ΜΑΡΙΑ
ΜΙΧΟΠΟΥΛΟΥ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 09/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με κωδικό αριθμό καταχώρισης
131870, η υπ’ αριθμ. 3.659 - 29/11/2013 πράξη της
Συμβολαιογράφου Κρωπίας ΑΘΑΝΑΣΙΑ ΘΕΟΔΩΡΟΥ
ΚΑΒΑΛΛΑ περί τροποποίησης και κωδικοποίησης του
καταστατικού της Εταιρείας Περιορισμένης Ευθύνης με
την επωνυμία «ΜΑΡΙΑ ΜΙΧΟΠΟΥΛΟΥ ΜΟΝΟΠΡΟΣΩΠΗ
ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ» και αριθμό ΓΕΜΗ
008613001000 σύμφωνα με την οποία:
Α) Οι εταίροι της άνω εταιρείας, Μαρία Μιχοπούλου
του Βασιλείου και Γεώργιος Νικόλαος Χατζηγεωργίου του
Δημητρίου, αποφάσισαν την τροποποίηση των άρθρων
5 και 15 του καταστατικού ως εξής:
«Άρθρο 5ο.
Το κεφάλαιο της εταιρείας ορίζεται σε ευρώ έξι χιλιάδες (6.000) διαιρούμενο σε διακόσια (200) εταιρικά με-
ρίδια, ονομαστικής αξίας το καθένα τριάντα (30) ευρώ,
και το οποίο κατά ρητή δήλωση και βεβαίωση των συμβαλλομένων, καταβλήθηκε ήδη ολόκληρο στο ταμείο
της εταιρείας.
1. Κάθε εταίρος μετέχει στα κέρδη και τις ζημίες της
εταιρείας με μία (1) μερίδα συμμετοχής που αποτελείται
από τόσα εταιρικά μερίδια όση είναι η συνεισφορά του
στο κεφάλαιο της εταιρείας. Προς σχηματισμό αυτού
και σύμφωνα με την από 23-6-2008 έκθεση εκτίμησης
της επιτροπής του άρθρου 9 του ΚΝ 2190/1920 της Νομαρχιακής Αυτοδιοίκησης Ανατολικής Αττικής, Γενική
Δ/νση Αναπτυξιακής Πολιτικής, Διεύθυνση Ανωνύμων
Εταιρειών και την αύξηση του εταιρικού κεφαλαίου:
Α) Η Μαρία Μιχοπούλου του Βασιλείου και της Ευαγγελίας κατέβαλε στο ταμείο της εταιρείας ευρώ πέντε
χιλιάδες εννιακόσια σαράντα (5.940,00) με μία (1) μερίδα
συμμετοχής από εκατόν ενενήντα οκτώ (198) εταιρικά
μερίδια.
Β) Ο Γεώργιος Νικόλαος Χατζηγεωργίου του Δημητρίου και της Φρατζέσκας κατέβαλε στο ταμείο της εταιρεί-
ας ευρώ εξήντα (60,00) και συμμετέχει στην εταιρεία με
μία (1) μερίδα συμμετοχής από δύο (2) εταιρικά μερίδια.»
«Άρθρο 15ο.
ΔΙΑΧΕΙΡΙΣΗ ΚΑΙ ΕΚΠΡΟΣΩΠΗΣΗ ΔΙΟΡΙΣΜΟΣ ΕΞΟΥΣΙΑ- ΑΝΑΚΛΗΣΗ - ΔΙΑΧΕΙΡΙΣΤΟΥ
α) Ο διαχειριστής της εταιρείας, ο οποίος μπορεί να
είναι εταίρος ή μη εταίρος, διαχειρίζεται τις εταιρικές
υποθέσεις ενεργώντας κάθε πράξη διαχειρίσεως και διαθέσεως η οποία περιλαμβάνεται στο σκοπό της εταιρείας
και εκπροσωπεί την εταιρεία σε κάθε δικαστήριο οποιουδήποτε βαθμού και δικαιοδοσίας ακόμα και στον Άρειο
Πάγο και το Συμβούλιο της Επικρατείας, στα φορολογικά
δικαστήρια και στις εκδικαστικές επιτροπές και σε κάθε
διοικητική, οικονομική ή άλλη αρχή ή σε επιτροπή και
σε κάθε νομικό πρόσωπο δημοσίου ή ιδιωτικού δικαίου
ή τράπεζα ή και φυσικό πρόσωπο, ενεργεί κάθε είδους
συμβάσεις, εκδίδει ή αποδέχεται ή μεταβιβάζει συναλλαγματικές ή γραμμάτια σε διαταγή ή τραπεζικές επιτα-
γές ή και εγγυητικές επιστολές. Ο διαχειριστής παρίσταται για την εταιρεία, διορίζει πληρεξουσίους δικηγόρους
της και τους ανακαλεί και άγει, δέχεται, αντεπάγει και
δίνει τους επαγόμενους στην εταιρεία όρκους. Ο διαχειριστής βάζει την υπογραφή του κάτω από την εταιρική
επωνυμία σε οποιοδήποτε έγγραφο δημόσιο, ιδιωτικό,
αξιόγραφο, απόδειξη, αίτηση κ.λπ. και με αυτόν τον τρόπο και μόνο δημιουργεί δικαιώματα και υποχρεώσεις για
την εταιρεία. Ο διαχειριστής μπορεί με συμβολαιογραΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 224/09.03.2018
φικό πληρεξούσιο να αναθέτει την ενέργεια ορισμένων
ή και όλων των πράξεων που έχει το δικαίωμα να κάνει
σε άλλο εταίρο της εταιρείας ή σε τρίτο. Ενδεικτικά δε
και όχι περιοριστικά σημειώνεται ότι ο διαχειριστής, δικαιούται να προβαίνει στις εξής πράξεις:
• Υπογραφή κάθε σύμβασης από αυτές, που ενδεικτικά
αναφέρονται παρακάτω, με όποιους όρους ήθελε κριθεί
ότι συμφέρουν την Εταιρεία κατά την απόλυτη αυτού
κρίση.
• Υπογραφή συμβάσεων για την έκδοση εγγυητικών
επιστολών από Τράπεζες και το Ταμείο Παρακαταθηκών
και Δανείων.
• Άνοιγμα αλληλόχρεων λογαριασμών της Εταιρείας
με κάθε τρίτο.
• Είσπραξη και πληρωμή χρημάτων ανεξαρτήτως ποσού, υπογραφή αποδείξεων είσπραξης και πληρωμής
και παροχή των αναγκαίων εξοφλητικών αποδείξεων.
• Υπογραφή κάθε απαραίτητου εγγράφου για το άνοιγμα, το κλείσιμο λογαριασμών κάθε είδους, τη λήψη και
τη χρήση πιστώσεων, την έκδοση πιστωτικών και υποσχετικών επιστολών.
• Κατάθεση και ανάληψη χρεογράφων, κατάθεση αξιογράφων.
• Παροχή εγγυήσεων.
• Κατάθεση σε οποιαδήποτε Τράπεζα οποιουδήποτε
ποσού με όποιους όρους ήθελε κριθεί ότι συμφέρουν
την εταιρεία. Επίσης ο διαχειριστής μπορεί μόνος του
να προβαίνει σε αγορά ακινήτων, πώληση ακίνητης και
κινητής περιουσίας της εταιρείας, συνάψεις δανείων, παροχή εγγυήσεων υπέρ τρίτων ή της εταιρείας, παροχή
εμπράγματης ασφάλειας σε ακίνητη ή κινητή περιουσία της εταιρείας, μεταβίβαση ειδικών περιουσιακών
στοιχείων της εταιρείας, αυτοκινήτων κ.λπ.. Για πράξεις
όμως καθημερινών συναλλαγών, όπως είναι η παραλαβή συστημένων επιστολών, η είσπραξη ταχυδρομικών
επιταγών και η εκπροσώπηση γενικά της εταιρείας στα
Ελληνικά ταχυδρομεία (ΕΛΤΑ), η εκπροσώπηση στους
οργανισμούς κοινής ωφέλειας (ΔΕΗ, ΟΤΕ, ΕΥΔΑΠ) η εκπροσώπηση στα Ταμεία κύριας και επικουρικής ασφάλι-
σης, τον ΟΑΕΔ, τα τελωνεία, τις Αστυνομικές, Δημοτικές
κ.λπ. αρχές και υπηρεσίες ο διαχειριστής ή ο πληρεξούσιός του μπορούν με απλή έγγραφη εξουσιοδότηση με
βεβαιωμένη την υπογραφή του από Αρχή ή Τράπεζα να
αναθέτει την διεκπεραίωσή τους σε ένα οποιοδήποτε
υπάλληλο της εταιρείας.
Πράξεις του διαχειριστή, ακόμη και αν είναι εκτός
του εταιρικού σκοπού, δεσμεύουν την εταιρεία απέναντι στους τρίτους, εκτός αν η εταιρεία αποδείξει ότι ο
τρίτος γνώριζε ή όφειλε να γνωρίζει την υπέρβαση του
εταιρικού σκοπού.»
Β) την κωδικοποίηση του καταστατικού της εταιρείας
σε ενιαίο κείμενο.
Αθήνα, 28 Φεβρουαρίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
(4)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Μονοπρόσωπης Εταιρείας Περιορισμένης Ευθύνης με την επωνυμία « ΘΕ-
ΟΦΑΝΗΣ Γ. ΤΖΑΒΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «HOST
ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΕΠΕ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 17/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με κωδικό αριθμό καταχώρισης
136469, η υπ’ αριθμ. 1641 - 09/12/2013 πράξη της Συμβολαιογράφου Αθηνών ΜΑΡΙΑΣ ΔΙΠΛΟΥΔΗ του ΣΤΥΛΙ-
ΑΝΟΥ περί τροποποίησης και κωδικοποίησης του καταστατικού της Εταιρείας Περιορισμένης Ευθύνης με την
επωνυμία «ΘΕΟΦΑΝΗΣ Γ. ΤΖΑΒΕΛΛΑΣ ΜΟΝΟΠΡΟΣΩΠΗ
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ», το διακριτικό τίτλο «HOST ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ ΕΠΕ» και αριθμό
ΓΕΜΗ 007533501000 σύμφωνα με την οποία:
Α) Ο μοναδικός εταίρος της άνω εταιρείας ΘΕΟΦΑΝΗΣ
ΤΖΑΒΕΛΛΑΣ του ΓΕΩΡΓΙΟΥ, αποφάσισε την αύξηση του
εταιρικού κεφαλαίου και την τροποποίηση του άρθρου
5 του καταστατικού της εταιρείας το οποίο θα έχει πλέον
ως εξής:
«Άρθρο 5
ΕΤΑΙΡΙΚΟ ΚΕΦΑΛΑΙΟ - ΕΤΑΙΡΙΚΑ ΜΕΡΙΔΙΑ
Το κεφάλαιο της εταιρείας ορίζεται σε ένα εκατομμύριο δύο χιλιάδες ευρώ (1.002.000 €), το οποίο κατά την
ρητή δήλωση και βεβαίωση του μοναδικού εταίρου της
εταιρείας αυτής Θεοφάνη Τζαβέλλα έχει καταβληθεί από
τον ίδιο ολόκληρο στο ταμείο της εταιρείας σε μετρητά και διαιρείται σε τριάντα τρεις χιλιάδες τετρακόσια
(33.400) εταιρικά μερίδια ονομαστικής αξίας τριάντα (30)
ευρώ του κάθε ενός,.
Μετά την συμπλήρωση των διατυπώσεων δημοσιότητας του άρθρου 8 του ν.3190/1955, μπορεί να εκδοθεί
από την εταιρεία έγγραφο, το οποίο θα αποτελεί απλώς
απόδειξη περί της εταιρικής ιδιότητας του εταίρου, στο
οποίο πρέπει να αναγράφονται με κεφαλαία στοιχεία οι
λέξεις: "ΑΠΟΔΕΙΞΗ ΜΗ ΦΕΡΟΥΣΑ ΧΑΡΑΚΤΗΡΑ ΑΞΙΟΓΡΑΦΟΥ". Εκτός της ανωτέρω τροποποιήσεως ουδεμία άλλη
μεταβολή επέρχεται στο καταστατικό της εταιρείας και
κατά τα λοιπά ισχύει όπως ακριβώς έχει.
Μετά τις ανωτέρω τροποποιήσεις ο ανωτέρω μοναδικός εταίρος της άνω Εταιρείας Περιορισμένης Ευθύνης
με την επωνυμία «ΘΕΟΦΑΝΗΣ Γ. ΤΖΑΒΕΛΛΑΣ ΜΟΝΟΠΡΟΣΩΠΗ ΕΤΑΙΡΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και πάλι
θεωρώντας τον εαυτό του σε συνέλευση αυτόκλητα
αποφάσισε την κωδικοποίηση των διατάξεων του αρχικού εταιρικού, όπως τροποποιήθηκε κατά τα ανωτέρω,
ώστε όλες οι μέχρι τώρα γενόμενες τροποποιήσεις να
αποτελέσουν ένα ενιαίο και αυτοτελές κείμενο, το οποίο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 224/09.03.2018
εφεξής θα διέπει τις μεταξύ του μοναδικού εταίρου και
των τρίτων σχέσεις της εν λόγω εταιρείας.»
Β) Την κωδικοποίηση του Καταστατικού της εταιρείας
σε ενιαίο κείμενο.
Αθήνα, 8 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(5)
Ανακοίνωση κ αταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία «DigiConsult - ΣΥΜΒΟΥΛΟΙ ΕΠΙΧΕΙΡΗΜΑΤΙΚΗΣ ΚΑΙ ΤΕΧΝΟΛΟΓΙΚΗΣ
ΑΝΑΠΤΥΞΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και δ.τ. «DigiConsult Μ.Ε.Π.Ε.», μετατροπή
της σε μονοπρόσωπη Ε.Π.Ε.
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 16/09/2014 καταχωρίστηκε στο Γενικό Εμπορικό Μητρώο (Γ.Ε.ΜΗ.) με κωδικό αριθμό καταχώρισης
248541, η υπ’ αριθμ. 4108 - 09/09/2014 πράξη της Συμβολαιογράφου Αθηνών ΕΥΑΓΓΕΛΙΑΣ ΣΕΡΑΦΕΙΜ ΛΙΑΚΟΥ
περί τροποποίησης και κωδικοποίησης του καταστατικού της Εταιρείας Περιορισμένης Ευθύνης με την επω-
νυμία «DigiConsult - ΣΥΜΒΟΥΛΟΙ ΕΠΙΧΕΙΡΗΜΑΤΙΚΗΣ ΚΑΙ
ΤΕΧΝΟΛΟΓΙΚΗΣ ΑΝΑΠΤΥΞΗΣ ΕΤΑΙΡΕΙΑ ΠΕΡΙΟΡΙΣΜΕΝΗΣ
ΕΥΘΥΝΗΣ», το διακριτικό τίτλο «DigiConsult Μ.Ε.Π.Ε.»
και αριθμό ΓΕΜΗ 116893801000 σύμφωνα με την οποία:
Α) Ο εταίρος της ως άνω εταιρείας Ευάγγελος Παναγιωτόπουλος του Ιωάννη εκχωρεί λόγω πωλήσεως, μετα-
βιβάζει και παραδίδει, προς τον εταίρο Στυλιανός Σμπυράκης του Στυλιανού, τα ανήκοντα σε αυτόν εβδομήντα
πέντε [75] εταιρικά μερίδια ονομαστικής αξίας 2.250,00
ευρώ, και αποξενώνεται από την εταιρεία.
Μετά την ως άνω μεταβίβαση, τροποποιήθηκαν τα
εξής άρθρα:
«Άρθρο 5
ΚΕΦΑΛΑΙΟ ΤΗΣ ΕΤΑΙΡΕΙΑΣ
1. Το κεφάλαιο της εταιρείας ορίζεται σε ευρώ τέσσερις
χιλιάδες πεντακόσια (4.500) και κατανέμεται σε εκατόν
πενήντα (150) εταιρικά μερίδια, αξίας ευρώ τριάντα (30)
το καθένα, το οποίο κατά ρητή βεβαίωση του εταίρου
έχει ήδη καταβληθεί ολόκληρο στο ταμείο της εταιρείας.
Ο μοναδικός εταίρος ανέλαβε και τα 150 εταιρικά μερίδια
και έχει και τη μία (1) και μοναδική μερίδα συμμετοχής.
Β) ΑΠΟΦΑΣΙΖΟΥΝ την μετατροπή της άνω Εταιρείας
Περιορισμένης Ευθύνης σε Μονοπρόσωπη ΕΠΕ καθόσον
μετά την άνω μεταβίβαση ο εταίρος Στυλιανός Σμπυράκης του Στυλιανού και της Κυριακής γίνεται μοναδικός
εταίρος της εταιρείας αυτής και ΑΠΟΦΑΣΙΖΟΥΝ την
αλλαγή της επωνυμίας της εταιρείας από «DigiConsult Σύμβουλοι Επιχειρηματικής και Τεχνολογικής Ανάπτυξης
Εταιρεία Περιορισμένης Ευθύνης» και το διακριτικό τίτλο
«DigiConsult Ε.Π.Ε.» σε «DigiConsult - Σύμβουλοι Επιχειρηματικής και Τεχνολογικής Ανάπτυξης Μονοπρόσωπη
Εταιρεία Περιορισμένης Ευθύνης» και το διακριτικό τίτλο
«DigiConsult Μ. Ε.Π.Ε.» με ταυτόχρονη τροποποίηση του
άρθρου 1 του καταστατικού της άνω ΕΠΕ, το οποίο θα
έχει ως εξής:
«Άρθρο 1
Επωνυμία
Συνιστάται Εταιρεία Περιορισμένης Ευθύνης, με την
επωνυμία «DigiConsult - Σύμβουλοι Επιχειρηματικής και
Τεχνολογικής Ανάπτυξης Μονοπρόσωπη Εταιρεία Περιορισμένης Ευθύνης» και τον διακριτικό τίτλο «DigiConsult
Μ. ΕΠΕ.», τον οποίο χρησιμοποιεί η εταιρεία για τις συναλλαγές της και για τις σχέσεις της με την αλλοδαπή
η επωνυμία της εταιρείας θα είναι «DigiConsult Single
Member L.T.D.»
Γ) ΑΠΟΦΑΣΙΖΟΥΝ την γενικότερη τροποποίηση του
καταστατικού και την εναρμόνισή του με την αλλαγή
της εταιρείας σε Μονοπρόσωπη ΕΠΕ (συμπλήρωση, διόρθωση ή κατάργηση άρθρων ή διατάξεων) οπότε οι
εξουσίες της Συνέλευσης των εταίρων ασκούνται από
τον μοναδικό εταίρο. Οι αποφάσεις του μοναδικού εταίρου που λαμβάνονται κατά τον τρόπο αυτό, καταγράφο-
νται σε πρακτικό προσυπογραφόμενο αυθημερόν από
παριστάμενο συμβολαιογράφο της έδρας της εταιρείας.
Οι συμβάσεις που συνάπτονται μεταξύ του μοναδικού
εταίρου και της εταιρείας την οποία εκπροσωπεί, εγγράφονται στα πρακτικά ή καταρτίζονται γραπτώς με
εξαίρεση τις τρέχουσες πράξεις που συνάπτονται υπό
κανονικές συνθήκες. Κατά τα λοιπά, έχουν εφαρμογή
οι λοιπές διατάξεις του καταστατικού της εταιρείας και
του ν. 3190/1955, εναρμονισμένες στην μορφή της μονοπρόσωπης εταιρείας.
Δ) την κωδικοποίηση του καταστατικού της εταιρείας
σε ενιαίο κείμενο.
Αθήνα, 16 Σεπτεμβρίου 2014
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ
Ι
(6)
Ανακοίνωση καταχώρισης στο Γενικό Εμπορικό
Μητρώο της τροποποίησης και κωδικοποίησης
του καταστατικού της Εταιρείας Περιορισμένης
Ευθύνης με την επωνυμία « Ι. ΣΟΥΛΑΝΤΙΚΑΣ ΚΑΙ
ΣΙΑ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ».
Ο ΠΡΟΕΔΡΟΣ ΤΟΥ ΕΜΠΟΡΙΚΟΥ
ΚΑΙ ΒΙΟΜΗΧΑΝΙΚΟΥ ΕΠΙΜΕΛΗΤΗΡΙΟΥ ΑΘΗΝΩΝ
Την 13/12/2013 καταχωρίστηκε στο Γενικό Εμπορικό Μητρώο (Γ.Ε.ΜΗ.) με κωδικό αριθμό καταχώρισης
143521, η υπ’ αριθμ. 3585 - 10/12/2013 πράξη της ΣυμΤεύχος ΠΡΑΔΙΤ 224/09.03.2018
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
βολαιογράφου Αθηνών ΕΛΕΝΗΣ ΚΑΡΚΑΝΟΠΟΥΛΟΥ περί
τροποποίησης και κωδικοποίησης του καταστατικού της
Εταιρείας Περιορισμένης Ευθύνης με την επωνυμία «Ι.
ΣΟΥΛΑΝΤΙΚΑΣ ΚΑΙ ΣΙΑ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» και αριθμό ΓΕΜΗ 004556901000 σύμφωνα με
την οποία:
Α) Οι εταίροι της άνω εταιρείας, Ιωάννης Σουλαντίκας
και Θεόφιλος Σουλαντίκας, αποφάσισαν την τροποποίηση των εξής άρθρων:
«Άρθρο 4
Διάρκεια
Η διάρκεια της εταιρείας ορίζεται σε τριάντα δύο (32)
χρόνια από την ημέρα της δημοσίευσης της ανακοίνωσης για την καταχώριση στο οικείο Μητρώο Εταιρειών
Περιορισμένης Ευθύνης του αρχικού καταστατικού, στην
Εφημερίδα της Κυβερνήσεως. Μπορεί όμως με απόφαση της Γενικής Συνέλευσης που λαμβάνεται πριν από τη
λήξη της πιο πάνω διάρκειας της εταιρείας, με πλειοψηφία μεγαλύτερη από το ένα δεύτερο (1/2) του συνολικού
αριθμού των εταίρων, που εκπροσωπούν περισσότερο
από το ένα δεύτερο (1/2) του συνολικού εταιρικού κεφαλαίου, να παραταθεί η διάρκεια της εταιρίας, αφού τη-
ρηθούν οι νόμιμες διατυπώσεις. Η απόφαση της Γενικής
Συνέλευσης για παράταση της διάρκειας της εταιρείας
δεν είναι δεσμευτική για τους εταίρους που δεν θέλουν
την παράταση, οι οποίοι θα μπορούν ελεύθερα να αποχωρήσουν από την εταιρεία. Σ' αυτήν την περίπτωση
η εταιρεία συνεχίζεται από τους υπόλοιπους εταίρους
με την ίδια επωνυμία, ενώ αυτοί που αποχωρούν λαμβάνουν την πραγματική αξία της μερίδας συμμετοχής
τους, η οποία σε περίπτωση διαφωνίας προσδιορίζεται
σύμφωνα με τις διατάξεις του ν. 3190/1955, όπως τροποποιήθηκε και ισχύει.»
«Άρθρο 19
Διαχείριση και εκπροσώπηση
Η διαχείριση γενικά των εταιρικών υποθέσεων και η
δικαστική και εξώδικη εκπροσώπηση της εταιρείας ανατίθεται με το παρόν καταστατικό για όλη τη διάρκεια
της εταιρείας, στους εταίρους ΙΩΑΝΝΗ ΣΟΥΛΑΝΤΙΚΑ του
Θεοδώρου και ΘΕΟΦΙΛΟ ΣΟΥΛΑΝΤΙΚΑ του Θεοδώρου,
οι οποίοι είτε από κοινού είτε ο καθένας από μόνος του
και χωριστά θα ενεργεί για λογαριασμό και το όνομα της
εταιρείας πράξεις διαχείρισης και διάθεσης που σε κάθε
περίπτωση ανάγονται στους σκοπούς της εταιρικής επιχείρησης και εκπροσωπεί και δεσμεύει την εταιρεία νόμι-
μα. Ο κάθε διαχειριστής είτε από κοινού είτε ο καθένας
από μόνος του και χωριστά είναι και ταμίας της εταιρείας
και μπορεί να ασπράττει χρήματα από κάθε νομικό ή φυσικό πρόσωπο, Δημοσίου ή Ιδιωτικού Δικαίου, Δημόσιο
Ταμείο, Οργανισμό, Τράπεζα, Ταμείο Παρακαταθηκών
και Δανείων κ.λπ., να παραλάμβανα πράγματα και να
χορηγεί αποδείξεις. Ο κάθε διαχειριστής είτε από κοινού
είτε ο καθένας από μόνος του και χωριστά υπογράφει για
την εταιρεία, βάζοντας την υπογραφή του κάτω από την
εταιρική επωνυμία. Ο κάθε διαχειριστής είτε από κοινού
είτε ο καθένας από μόνος του και χωριστά, εκπροσωπεί
την εταιρεία σε κάθε πολιτικό, ποινικό, διοικητικό ή διαιτητικό δικαστήριο κάθε βαθμού και δικαιοδοσίας, χωρίς
να εξαιρείται ούτε ο Άρειος Πάγος, ούτε το Συμβούλιο
της Επικρατείας, σε διοικητικές επιτροπές, σε φορολογικά δικαστήρια, σε εξωδικαστικές επιτροπές, σε κάθε
διοικητική ή άλλη αρχή ή επιτροπή και σε κάθε είδους
φυσικό ή νομικό πρόσωπο, τράπεζα, υπουργείο ή υπουργική επιτροπή. Ο κάθε διαχειριστής είτε από κοινού είτε
ο καθένας από μόνος του και χωριστά μπορεί να συμβιβάζεται, να κάνει συνυποσχετικά διαιτησίας, να διορίζει
διαιτητές, να συνομολογεί, καταρτίζει και αποδέχεται
κάθε είδους συμβάσεις, να δέχεται, επάγει, αντεπάγει
και δίδει όρκους για την εταιρεία, να αποφασίζει για
την άσκηση αγωγών, εγκλήσεων και ενδίκων μέσων και
την παραίτηση από αυτά και από κάθε είδους δίκη και
δικαίωμα, για την εγγραφή και εξάλειψη υποθηκών και
προσημειώσεων, για την εγγραφή ή άρση κατασχέσεων
και για την κατάργηση δικών. Ο κάθε διαχειριστής είτε
από κοινού είτε ο καθένας από μόνος του και χωριστά
συντάσσει τον ισολογισμό, τηρεί τα εμπορικά βιβλία της
εταιρείας, βεβαιώνει τα ονοματεπώνυμα των εταίρων και
τα υπόλοιπα στοιχεία αυτών, διορίζει αντικλήτους και
πληρεξουσίους δικηγόρους της εταιρείας, παρέχοντας σ'
αυτούς την αναγκαία δικαστική πληρεξουσιότητα, προσλαμβάνει και απολύει το υπαλληλικό προσωπικό της
εταιρείας, προσλαμβάνει, διορίζει και απολύει διευθυντικά στελέχη, καθορίζοντας συγχρόνως και τις αρμοδιό-
τητές τους, διακανονίζει τα της εσωτερικής λειτουργίας
της εταιρείας, καθορίζει τις δαπάνες της εταιρείας και
γενικά ενεργεί κάθε πράξη εκπροσώπησης, διαχείρισης
και διάθεσης που έχει σχέση με τους σκοπούς της εταιρικής επιχείρησης. Ο κάθε διαχειριστής είτε από κοινού
είτε ο καθένας από μόνος του και χωριστά εξοφλεί κάθε
απαίτηση οποιουδήποτε νομικού ή φυσικού προσώπου
κατά της εταιρείας, εισπράττει χρήματα και αναλαμβάνει πράγματα που ανήκουν ή οφείλονται προς αυτήν,
από οποιοδήποτε νομικό ή φυσικό πρόσωπο, Δημόσιο
Ταμείο, Ταμείο Παρακαταθηκών και Δανείων, Τελωνείο, Γενικές αποθήκες, Τράπεζα, Ταχυδρομείο, καθώς
και από το Ελληνικό Δημόσιο και κάθε Δημόσια αρχή,
εξοφλεί ή προεξοφλεί συναλλαγματικές, επιταγές και
άλλα αξιόγραφα, αναλαμβάνει χρηματικά χρεόγραφα
που είναι κατατεθειμένα από οποιονδήποτε στο όνομα
της εταιρείας, πωλεί και αγοράζει, για λογαριασμό της
εταιρείας, οτιδήποτε αναγκαίο για τους σκοπούς της,
κάνει διακανονισμούς με τράπεζες, καταθέτει σήματα
και ευρεσιτεχνίες, λαμβάνει μέρος για λογαριασμό της
εταιρείας σε διαγωνισμούς, πλειστηριασμούς και δημοπρασίες και γενικά ενεργεί κάθε πράξη που αποβλέπει
στην επίτευξη των εταιρικών σκοπών και είναι αναγκαία
για την ομαλή διεξαγωγή της εταιρικής επιχείρησης. Ο
κάθε διαχειριστής είτε από κοινού είτε ο καθένας από
μόνος του και χωριστά αναλαμβάνει υποχρεώσεις για
λογαριασμό και στο όνομα της εταιρείας με τη μορφή
έκδοσης, αποδοχής, οπισθογράφησης ή τριτεγγύησης
συναλλαγματικών ή της έκδοσης γραμματίων σε διαταγή, τραπεζικών επιταγών και χρηματικών εντολών, ανα-
λαμβάνει χρηματικά ποσά από καταθέσεις της εταιρείας
σε τράπεζες, ακόμα και με την έκδοση επιταγών σε διαταγή της εταιρείας, μεταβιβάζει συναλλαγματικές, επιτα-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑΔΙΤ 224/09.03.2018
γές και άλλα αξιόγραφα, εκδίδει προς το συμφέρον της
εταιρείας εγγυητικές επιστολές υπέρ τρίτων, φυσικών ή
νομικών προσώπων, πωλεί και μεταβιβάζει περιουσιακά
στοιχεία της εταιρείας με οποιοδήποτε τίμημα, όρους και
συμφωνίες ήθελε εγκρίνει κατά την εύλογη κρίση του,
υποθηκεύει περιουσιακά στοιχεία της εταιρείας για την
εξυπηρέτηση και την επίτευξη του εταιρικού της σκοπού
με οποιουσδήποτε όρους και συμφωνίες ήθελε εγκρίνει,
συνάπτει και λαμβάνει δάνεια για λογαριασμό και στο
όνομα της εταιρείας από τρίτους μη εταίρους παρέχει
εγγυήσεις της εταιρείας υπέρ υποχρεώσεων τρίτων, φυσικών ή νομικών προσώπων, ημεδαπών ή αλλοδαπών
είτε με παροχή ασφαλείας, είτε χωρίς ασφάλεια και γενικά εκπροσωπεί και δεσμεύει την εταιρεία, υπογράφοντας
κάτω από την εταιρική επωνυμία σε όλες τις συναλλαγές
της. Ο κάθε διαχειριστής είτε από κοινού είτε ο καθένας
από μόνος του και χωριστά μπορεί να διορίζει με συμβολαιογραφικό έγγραφο για ορισμένο ή για αόριστο χρόνο,
πληρεξούσιό του, οποιονδήποτε τρίτο, εταίρο ή μη, για
την ενέργεια όλων ή μερικών από τις πράξεις που του
ανατίθενται με το παρόν καταστατικό και να ανακαλεί
αυτόν κατά βούληση. Σε περίπτωση παραίτησης του διαχειριστή, η διαχείριση και εκπροσώπηση της εταιρείας
ασκείται από όλους τους εταίρους από κοινού, οι οποίοι
μπορούν να ενεργούν, εκπροσωπούν και δεσμεύουν την
εταιρεία νόμιμα μέχρι το διορισμό νέου διαχειριστή από
τη Γενική Συνέλευση. Τα ίδια ισχύουν αναλογικά και στην
περίπτωση ανάκλησης του διαχειριστή, με απόφαση της
Γενικής Συνέλευσης των εταίρων που λαμβάνεται με
την αυξημένη πλειοψηφία του άρθρου 16Α παρ. 2 του
παρόντος, εφόσον με την ίδια απόφαση δεν διοριστεί
νέος διαχειριστής. Η με οποιονδήποτε τρόπο λήξη της
διαχείρισης ως προς τον διαχειριστή υποβάλλεται στη
δημοσιότητα που ορίζει ο νόμος. Στη δημοσιότητα αυτή
υποβάλλεται επίσης η απόφαση της Συνέλευσης για τον
διορισμό νέου διαχειριστή σε περίπτωση παραίτησης
ή ανάκλησης του διαχειριστή, όπως αναφέρθηκε πιο
πάνω.»
Β) την κωδικοποίηση του καταστατικού της εταιρείας
σε ενιαίο κείμενο.
Αθήνα, 6 Μαρτίου 2018
Με εντολή Προέδρου
Η Προϊσταμένη Διεύθυνσης Μητρώων και ΑΥΠΣ
ΠΑΝΑΓΙΩΤΑ ΑΘΑΝΑΣΙΟΥ

[Source: 20181100224.pdf | Tokens: 34804]